Laguat
<s>Laguat (arapski: الأغواط‎ / al-Aghwat) je oaza i grad od 134,372 stanovnika u sredini Alžira u Pokrajini Laguat u kojoj je i administrativni centar.</s>

<s>Geografske karakteristike</s>

<s>Laguat leži na granici na kojem se planine južnog kraka Saharskog Atlasa susreću sa Saharom, 
udaljen 404 kilometara južno od glavnog grada Alžira.</s>

<s>Oaza koju natapa Vadi Mzi (nizvodno zvan Vadi Djedi), ima površinu od 253 hektara
Grad se prostire na dva brežuljka, suvremeni dio grada leži na južnom, tu se nalaze sve važnije zgrade državne administracije i vojske, dok se na sjevernom nalazi stariji arapski dio grada, sa katedralom istoimene dijeceze.</s>

<s>Još donedavno, dok nije bio toliko urbaniziran - Laguat je bio obrastao gajevima palmi, ima ih i danas ali su sve manji i rijeđi.</s>

<s>Znamenitosti i atrakcije 
Gradom dominiraju dvije utvrde podignute 1858. za Francuske kolonijalne uprave, prva Fort Morand nalazi se jugozapadu, a druga Bouscaren na istoku.</s>

<s>U pećinama kod Sidi Makloufa (40 km sjeverno) pronađeni su neolitski petroglifi.</s>

<s>jugoistočno od grada nalazi se krater meteora - Madna, za koji se pretpostavlja da je pao prije 3 miliona godina, i da je imao dvije tone.</s>

<s>Historija 
Oaza je vjerojatno naseljena tokom 11. vijeka nakon invazije plemena Banu Hilal iz Arabije, koju su pomagali Fatimidi iz Egipta.</s>

<s>Kad su marinidski sultani iz marokanskog Fesa krajem 14. vijeka natjerali abdalvadidskog emira Abu Hamu u bijeg, on se svojim pristašama jedno vrijeme sklonio u Laguat prije odlaska u M'zab.</s><s>Marokanski sultani su odtad polagali pravo na tu oazu, ali su im buntovni stanovnici nisu priznavali vlast i odbijali plaćati porez.</s>

<s>Po lokalnoj legendi - marabut Sidi Hadj Aisa (umro 1737.) kog se danas slavi kao zaštitnika grada - doselio se u 1698. u Laguat.</s><s>Od 1727. oazom i Laguatom vlada Osmansko Carstvo.</s>

<s>Šeik Musa Ibn Hasan El-Misri iz Egipta doselio se 1829. u Laguat i osnovao sufijsku bratovštinu.</s><s>Šeik je utjecao na snažan otpor lokalnog stanovništa francuskoj vojsci tako da je Laguat zauzet tek u decembru 1852. nakon što je pobijeno 2300 branioca i lokalnih stanovnika.</s>

<s>Od 1957. za Francuske kolonijalne uprave buntovni Laguat više nije administrativni centar jer je on premješen u Varglu, ta pozicija mu je vraćena 1974. nakon 
administrativne reforme zemlje.</s>

<s>Od 1986. grad ima - Univerzitet Amar Telidji na kom studira 15,000 studenata</s>

<s>Privreda i transport</s>

<s>Laguat je sve donedavno bio trgovište nomadskih stočara i ruralni gradić koji je živio od uroda datulja, voća i povrća iz svoje oaze.</s>

<s>Današnji Laguat je grad plinskog biznisa na čijoj eksploataciji radi alžirska državna kompanija Sonotrach jer se tu nalazi jedno od najbogatijih nalazišta na svijetu Hasi R'Mel.</s><s>U gradu radi i velika cementara El Beida.</s><s>Poznat je po ručno tkanim tepisima i tapiserijama.</s>

<s>Pored grada prolazi transahraski autoput N1, a ima i aerodrom Mula Ahmed rekonstruiran 2003.</s>

<s>Izvori</s>

<s>Vanjske veze</s>

<s>Une ville une histoire 
Gradovi u Alžiru</s>

